वहीं दूसरी ओर समाज में भी अध्यापक की छवि एक भयावह जीव की तरह है | जब भी घर पर बच्चा पढ़ता हुआ नज़र ना आए तो अभिभावक बच्चे को एक ही बात बोलते हैं कि पढ़ाई कर नही तेरे अध्यापक से शिकायत की जाएगी | यानि बच्चे के दिमाग मे एक बात ठूंस दी जाती है कि यदि उसने पढ़ाई नही की तो अध्यापक उसे पीटेंगे या मारेंगे | अध्यापक की छवि को बच्चे के दिमाग में ऐसे डाला जाता है कि उससे बड़ा और कोई नही होगा जो उसकी पढ़ाई के लिए जिम्मेदार हो | यदि अध्यापक कक्षा में बच्चे पर कोई ज़ोर न भी डाले ओर बच्चे को केंद्र मे रखकर ही पढ़ाये तो भी उसकी छवि ज्यों की त्यों ही रहेगी | सरकार की कोशिशों के बनस्पत अभिभावकों के नज़रिये और सोच के साथ भी शिक्षक की लड़ाई जारी है |